13.0 ข้อมูลอื่นที่เกี่ยวข้อง

13.1 ปัจจัยที่อาจมีผลกระทบต่อผู้ถือหุ้น

บริษัท ทริสเรทติ้ง จำกัด
ได้ทบทวนการจัดอันดับเครดิตองค์กรใหม่ให้แก่บริษัทฯโดยได้ปรับอันดับเครดิตองค์กรของบริษัทฯสูงขึ้นจากระดับ
“BBB-” แนวโน้มอันดับเครดิตคงที่เป็นระดับ “BBB” แนวโน้มอันดับเครดิต “คงที่”
ซึ่งจัดเป็นอันดับเครดิตองค์กรที่สามารถลงทุนได้

  13.2 บุคคลอ้างอิง

  นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ชั้น 7 อาคารตลาดหลักทรัพย์แห่งประเทศไทย

  62 ถนนรัชดาภิเษก เขตคลองเตย กรุงเทพฯ 10110

  โทร. +66 (0) 2359-1200-7 โทรสาร +66 (0) 2359-1259

  ที่ปรึกษากฎหมาย : บริษัท สำนักงานกฎหมายสยามซิตี้ จำกัด

  ชั้น 26 อาคารรัจนากาญจน์

  183 ถ. สาทรใต้ กรุงเทพฯ 10120

  โทร. +66 (0) 2676-6667 โทรสาร +66 (0) 2676-6188

  ผู้ตรวจสอบบัญชี : นายวินิจ ศิลามงคล หรือ นายเทอดทอง เทพมังกร หรือ

นางวิไล บูรณกิตติโสภณ

  บริษัท เคพีเอ็มจี ภูมิไชย สอบบัญชี จำกัด

  195 อาคารเอ็มไพร์ ชั้น 21-22 ถนนสาทรใต้

  แขวงยานนาวา เขตสาทร กรุงเทพฯ 10120

  โทร. +66 (0) 2677-2000 โทรสาร +66 (0) 2677-2222

หน่วยงานนักลงทุนสัมพันธ์และรายงานประจำปี

  : โทร. +66 (0) 2213-1039 ต่อ 12983, 12982 และ 12985

  เว็บไซต์ : http://www.tpipolene.co.th

  13.3 ข้อมูลอื่นที่เกี่ยวข้อง

  บริษัท ทีพีไอ โพลีน จำกัด (มหาชน) ในฐานะผู้ผลิตปูนซีเมนต์รายใหญ่อันดับ 1 ใน 3
  ของประเทศไทย ได้ดำเนินธุรกิจมานานกว่า 10 ปี
  โดยสิ่งที่ได้ยึดถือและปฎิบัติอย่างต่อเนื่องมาโดยตลอดคือการพัฒนาสังคมให้เจริญควบคู่ไปกับการพัฒนาอุตสาหกรรม
  ทั้งนี้การดำเนินธุรกิจของบริษัทฯมิได้มีเป้าหมายเพื่อผลประกอบที่ดีเพียงอย่างเดียว
  แต่บริษัทฯได้ให้ความสำคัญกับการคืนกำไรสู่ชุมชนและสังคม
  โดยบริษัทฯได้ดำเนินกิจกรรมที่เป็นสาธารณประโยชน์ทั้งโดยตรงและดำเนินกิจกรรมร่วมกับมูลนิธิสิ่งแวดล้อมเพื่อชีวิตมาอย่างต่อเนื่อง
  กิจกรรมที่จัดขึ้นเพื่อสาธารณประโยชน์ในปี 2549 มีดังนี้

  13.3.1 ทีพีไอ โพลีน กับกิจกรรมด้านพุทธศาสนา

  บริจาคผลิตภัณฑ์ปูนทีพีไอ จำนวนรวม 13,820 ตัน คิดเป็นมูลค่า 27,059,560 บาท
  เพื่อนำไปก่อสร้างและซ่อมแซมวัดวาอารามต่างๆทั่วประเทศ อาทิเช่น
  สนับสนุนการสร้างพระอุโบสถและอาคารวิปัสสนากรรมฐาน อาคารเรียนปริยัติธรรม
  ศาลาการเปรียญ อุโบสถ กุฏิ สถานปฏิบัติธรรมสำหรับญาติโยมและพุทธศาสนิกชนทั่วไป ฯลฯ

  บริจาคเงินเป็นจำนวนรวม 6,199,040 บาทให้แก่วัดวาอารามต่างๆ ทั่วประเทศ
  เพื่อซื้อวัสดุก่อสร้างวัด และกุฎิ อาทิเช่น วัดประยูรธรรมาราม วัดถ้ำทอง วัดถ้ำสาลิกา เป็นต้น

  สนับสนุนกฐินพระราชทานและกฐินสำหรับวัดต่างๆ เป็นจำนวนเงินรวม 1,247,000 บาท
  โดยร่วมสนับสนุนกิจกรรมหลัก ดังนี้

  - ร่วมบำเพ็ญกุศลทอดกฐินพระราชทาน โดยสำนักพระราชวัง พระบรมมหาราชวัง 

  - ร่วมทำบุญกฐินพระราชทานกับกระทรวงอุตสาหกรรม กระทรวงมหาดไทย และวัดพระ

  ธาตุช่อแฮ

  - ร่วมทำบุญกฐินโดยเสด็จพระราชกุศลฯ เพื่อพัฒนาภาคใต้

  - ร่วมทำบุญทอดกฐินสามัคคี ของกระทรวงการท่องเที่ยว 

  - ร่วมเป็นเจ้าภาพทอดผ้าป่าเพื่อถวายเป็นพระราชกุศลกับสมาคมคนตาบอดแห่งประเทศไทย

  - ร่วมเป็นเจ้าภาพทอดกฐินผ้าป่าสามัคคีกับธนาคารกสิกรไทยให้แก่วัดธรรมรักษ์นิเวศน์

  - เป็นเจ้าภาพและร่วมทำบุญทอดกฐินกับวัดต่างๆ ทั่วประเทศ ดังนี้ วัดถ้ำสาริกา วัดหินลับ
  วัดบ้านเขาไม้เกวียน วัดบ้านโป่ง วัดประชาวิจิตรซับพริก วัดเขามันธรรมาราม
  วัดพระธาตุเจริญธรรม วัดบำเพ็ญบุญ(บ้านไทย) วัดสามัคคีวราราม(วัดสมุห์พร้อม)
  วัดถ้ำพระโพธิสัตว์ และวัดซับบอน ฯลฯ

  สนับสนุนโครงการทุนเล่าเรียนหลวงสำหรับพระสงฆ์ไทยผ่านมูลนิธิสิ่งแวดล้อมฯ เป็นจำนวนเงิน
  100,000 บาท
  โดยมีวัตถุประสงค์เพื่อสนับสนุนให้พระภิกษุและสามเณรสามารถค้นคว้าและทำความเข้าใจพระไตรปิฎกอย่างแตกฉาน
  สามารถนำไปปฏิบัติและอบรมพุทธบริษัทต่อไปได้อย่างถูกต้อง
  นอกจากนี้โครงการดังกล่าวยังเป็นการจรรโลงพระพุทธศาสนาให้เป็นหลักยึดเหนี่ยวด้านจิตใจและความคิดของประชาชนได้

  สนับสนุนโครงการจัดอุปสมบทหมู่และบรรพชาสามเณรภาคฤดูร้อน 515 รูป
  เพื่อถวายเป็นพระราชกุศลในวโรกาสที่พระบาทสมเด็จพระเจ้าอยู่หัวฯ ครองสิริราชครบ 60 ปี
  ซึ่งบริษัทร่วมกับวัดมงคลชัยพัฒนา โดยเทศบาลหน้าพระลาน อำเภอเฉลิมพระเกียรติ วัดเขามัน
  โดยเทศบาลทับกวาง อำเภอแก่งคอย และวัดคั่นตะเคียน โดย อบต. มิตรภาพ อำเภอมวกเหล็ก
  จังหวัดสระบุรี คืนกำไรสู่สังคมด้วยการสนับสนุนงบประมาณจำนวน 329,000 บาท

13.3.2 ทีพีไอ โพลีน ร่วมอนุรักษ์ศิลปวัฒนธรรมไทย 

การอนุรักษ์ศิลปวัฒนธรรมไทยเป็นหน้าที่ที่คนไทยควรพึงปฏิบัติ
เพื่อดำรงไว้ซึ่งเอกลักษณ์อันโดดเด่นของชาติ และด้วยตะหนักถึงความสำคัญของศิลปวัฒนธรรมไทย
บริษัทฯได้จัดการประกวดศิลปะปูนปั้นเพื่ออนุรักษ์และส่งเสริมศิลปวัฒนธรรมไทย
โดยได้รับความร่วมมือจากกระทรวงวัฒนธรรม มหาวิทยาลัยเทคโนโลยีราชมงคลรัตนโกสินทร์
วิทยาเขตเพาะช่าง และสมาคมประติมากรไทย จัดการประกวดศิลปะปูนปั้นแห่งประเทศไทย ครั้งที่
6 ภายใต้หัวข้อเรื่อง “เศรษฐกิจพอเพียง”
เพื่อเป็นการเฉลิมฉลองเนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ
60 ปี โดยในการแข่งขันครั้งนี้จัดขึ้นในระหว่างวันที่ 17-21 พฤษภาคม 2549
ประเภทการแข่งขันแบ่งออกเป็น 3 ประเภท คือ 1. ประเภทการปั้นปูนสด 2.
ประเภทการปั้นปูนสำเร็จรูปทีพีไอ 3. ประเภทผลงานสำเร็จรูป
ซึ่งได้รับการตอบรับจากศิลปินช่างปั้นปูนพื้นบ้าน
และนักศึกษาจากทั่วประเทศเข้าร่วมการแข่งขันเป็นจำนวนมาก

  สำหรับงานนิทรรศการศิลปะปูนปั้นแห่งประเทศไทย ครั้งที่ 6 ได้รับเกียรติจาก ดร.สุเมธ
  ตันติเวชกุล กรรมการและเลขาธิการมูลนิธิชัยพัฒนาเป็นประธานเปิดงานเมื่อวันที่ 11 มกราคม
  2549 ณ พิพิธภัณฑ์สถานแห่งชาติ หอศิลป์ ถนนเจ้าฟ้า กรุงเทพมหานคร
  จากการจัดงานนิทรรศการศิลปะปูนปั้นแห่งประเทศไทย ในครั้งนี้ทางบริษัทฯ
  ได้รับกระแสตอบรับจากผู้เข้าร่วมชมงานเป็นจำนวนมาก ทั้งจากคณะผู้บริหารของบริษัทฯ ศิลปิน
  ช่างปั้นปูนพื้นบ้าน นักศึกษา นักวิชาการ และประชาชนทั่วไป
  ซึ่งทางบริษัทฯได้รับข้อเสนอแนะจากผู้เข้าร่วมงานที่ตอบแบบสอบถามแสดงความคิดเห็น
  โดยส่วนใหญ่ต้องการให้บริษัทฯจัดกิจกรรมดังกล่าวต่อไป
  เพื่ออนุรักษ์และสืบสานศิลปวัฒนธรรมการปั้นปูนสืบไป

  13.3.3 ทีพีไอ โพลีน กับกิจกรรมสังคม

  บริจาคปูนทีพีไอ ให้แก่ มูลนิธิราชประชานุเคราะห์ฯ เป็นจำนวน 9,999 ตัน คิดเป็นมูลค่า
  19,578,042 บาท เพื่อนำไปช่วยเหลือผู้ประสบอุทกภัยจังหวัดพระนครศรีอยุธยา
  และนำไปใช้ในกิจการอื่นของมูลนิธิราชประชานุเคราะห์ฯ

  มอบเงินสนับสนุนมูลนิธิรามาธิบดี “อาคารสมเด็จพระเทพรัตน์” เป็นจำนวนเงิน 12,000,000
  บาท

  มอบเงินสนับสนุนจำนวน 2,751,200 บาท และปูนทีพีไอจำนวน 100 ตัน
  และคอนกรีตผสมเสร็จจำนวน 118 ลูกบาศ์กเมตร
  เพื่อนำไปสร้างอาคารผู้ป่วยให้แก่โรงพยาบาลเสาไห้

  สนับสนุนโครงการแรลลี่การกุศลของมูลนิธิฐานเศรษฐกิจผ่านมูลนิธิสิ่งแวดล้อมฯ
  ซึ่งจัดขึ้นระหว่างวันที่ 25 - 26 มีนาคม 2549 เป็นจำนวนเงิน 10,000 บาท
  โดยโครงการมีวัตถุประสงค์เพื่อนำเงินไปช่วยเหลือเด็กยากจนที่ด้อยโอกาสและขาดแคลนอาหารกลางวันตามโรงเรียนต่างๆในถิ่นทุรกันดารทุกภูมิภาคของประเทศ

  บริจาคเสื้อผ้าทั้งผู้ใหญ่และเด็กให้แก่กรมพัฒนาสังคมและสวัสดิการ จำนวน 30 กล่อง
  และกองบัญชาการตำรวจตระเวนชายแดนจำนวน 47 กล่อง โดยผ่านมูลนิธิสิ่งแวดล้อมฯ
  โดยเสื้อผ้าที่นำไปบริจาคได้รับการอนุเคราะห์จากพนักงานในตึกทีพีไอ ทาวเวอร์ ซึ่งทั้ง 2
  หน่วยงานจะนำไปบริจาคให้แก่ประชาชนที่ขาดแคลนและโรงเรียนตำรวจตระเวนชายแดนทั่วประเทศต่อไป

  บริจาคของใช้ให้แก่สถาบันจิตเวชศาสตร์สมเด็จเจ้าพระยาผ่านมูลนิธิสิ่งแวดล้อมฯ
  ได้แก่แผ่นรองอนามัยสำหรับผู้ใหญ่จำนวน 300 แพ็ค / ผ้าอนามัยจำนวน 35 แพ็ค /
  ยาสีฟันจำนวน 200 หลอด / แชมพูจำนวน 50 ขวด / สบู่จำนวน 100 แพ็ค และแป้งจำนวน
  50 ขวด รวมเป็นมูลค่าทั้งสิ้น 50,120 บาท

  มอบเงินสนับสนุนการจัดงานกาชาด จังหวัดสระบุรี ประจำปี 2549 เป็นจำนวน 100,000 บาท

  มอบเงินสนับสนุนให้กับโรงพยาบาลมวกเหล็ก เป็นจำนวน 50,000 บาท ในการจัดการแข่งขัน
  “Mini Haft Marathon วิ่งชมทานตะวัน เที่ยวเมืองคาวบอยมวกเหล็ก”
  เพื่อนำรายได้ทั้งหมดไปซื้ออุปกรณ์และครุภัณฑ์การแพทย์ ตึกแพทย์แผนไทย โรงพยาบาลมวกเหล็ก

  สนับสนุนการจัด “หน่วยแพทย์เคลื่อนที่” เพื่อบริการตรวจโรคทั่วไป ในงานสงกรานต์เทศ
  บาลทับกวาง ณ สนามหลังเทศบาลทับกวาง อำเภอแก่งคอย จังหวัดสระบุรี

  มอบเงินสนับสนุน “งานเทกระจาด” ณ โรงเจสระบุรี จังหวัดสระบุรี ประจำปี 2549
  เป็นจำนวน 100,000 บาท

  มอบเงินสนับสนุน “เทศกาลกินเจ” ณ โรงเจบ้วนเฮงตั๊ว จังหวัดสระบุรี ประจำปี 2549
  เป็นจำนวน 100,000 บาท

  มอบเงินสนับสนุนมูลนิธิพระคชบาล เป็นจำนวนเงิน 1,000,000 บาท

  มอบเงินสนับสนุนโครงการบูรณะโบราณสถานในพระราชวังเดิม เป็นจำนวนเงิน 600,000 บาท

13.3.4 ทีพีไอ โพลีนกับกิจกรรมด้านการศึกษาและเยาวชน

  สนับสนุนโครงการฝึกอบรมเตรียมความพร้อมบัณฑิตตาบอด
  เพื่อก้าวสู่ระบบการทำงานของสมาคมคนตาบอดแห่งประเทศไทย เป็นจำนวนเงิน 221,900 บาท

  สนับสนุนโครงการอบรมศิลปะเพื่อเด็ก มูลนิธิศิลปวัฒนธรรมแห่งกรุงเทพมหานคร เป็นจำนวนเงิน
  50,000 บาท

  สนับสนุนโครงการพิพิธภัณฑ์เด็กกรุงเทพมหานครผ่านมูลนิธิสิ่งแวดล้อมฯ
  โดยนำเด็กนักเรียนชั้นประถมศึกษาปีที่ 2 – 5 จากโรงเรียนวัดบางโคล่นอก กรุงเทพมหานคร
  จำนวน 74 คน เข้าร่วมโครงการ ซึ่งกิจกรรมในครั้งนี้
  เด็กๆได้ทดลองการประดิษฐ์การบูรหอมจากฝีมือของตนเองคนละ 1 ชิ้น และนำกลับบ้านไปด้วย
  วัตถุประสงค์ของโครงการนี้เพื่อให้เด็กได้รับการเรียนรู้ด้วยสื่อการเรียนการสอนที่ทันสมัยและลงมือปฏิบัติด้วยตนเอง
  เพื่อให้เกิดทักษะในการเรียนรู้จากการปฏิบัติจริง นอกเหนือจากการเรียนในห้องเรียน
  อีกทั้งเป็นการเปิดโอกาสให้เด็กมีโลกแห่งการเรียนรู้ได้อย่างกว้างขวาง กล้าคิด กล้าแสดงออก
  เกิดความมั่นใจและเชื่อมั่นในตนเองมากขึ้น

  สนับสนุนโครงการเยี่ยมชมสยามโอเชี่ยนเวิร์ลผ่านมูลนิธิสิ่งแวดล้อมฯ
  (อุทยานสัตว์น้ำระดับโลกที่ใหญ่ที่สุดในเอเชียตะวันออกเฉียงใต้)
  โดยนำเด็กนักเรียนจากโรงเรียนคลองบ้านพร้าว จังหวัดปทุมธานี
  สังกัดสำนักงานการศึกษาขั้นพื้นฐาน ชั้นประถมศึกษาปีที่ 4 - 5 จำนวน 127 คน
  เข้าร่วมโครงการ ซึ่งพ่อ-แม่ส่วนใหญ่ประกอบอาชีพค้าขาย รายได้น้อย
  ประกอบกับทางโรงเรียนได้รับการจัดสรรงบประมาณเป็นจำนวนน้อย
  ทำให้ไม่สามารถนำเด็กไปทัศนศึกษาได้ โครงการดังกล่าวทำให้เด็กๆ
  ได้มีโอกาสรับชมการให้อาหารนกเพนกวินและปลาฉลาม
  นอกจากนี้ยังมีฝูงปลานานาชนิดว่ายเวียนอยู่ในอุโมงค์ให้เด็กๆ ได้รับชมแบบใกล้ชิด
  ซึ่งสร้างความประทับใจให้แก่เด็กๆ เป็นอย่างมาก มูลนิธิสิ่งแวดล้อมฯ
  คาดว่าโครงการดังกล่าวจะเป็นส่วนหนึ่งที่จะทำให้เยาวชนมีจิตสำนึกในการรักสัตว์น้ำและสิ่งมีชีวิต
  รวมทั้งช่วยกันดูแลรักษาธรรมชาติทางท้องทะเลให้คงอยู่คู่กับประเทศไทยตลอดไป

  สนับสนุนโครงการแรลลี่รักษ์โลกประจำปี 2549 ผ่านมูลนิธิสิ่งแวดล้อมฯ
  จัดขึ้นโดยใช้เส้นทางกรุงเทพฯ – เขาใหญ่ ซึ่งมูลนิธิสิ่งแวดล้อมเพื่อชีวิตโดยบริษัทฯร่วมกับบริษัท
  กรังด์ปรีซ์ อินเตอร์เนชั่นแนล จำกัด จัดขึ้นในระหว่างวันที่ 11 – 12 พฤศจิกายน 2549
  ประธานจัดการแข่งขันโดยนายแก้วขวัญ วัชโรทัย
  สำหรับการแข่งขันแรลลี่ในครั้งนี้ได้มีการกำหนดให้ผู้เข้าร่วมแข่งขันจัดเตรียมสิ่งของบริจาค
  อาทิเช่น อุปกรณ์การเรียนและกีฬา ข้าวสาร อาหารแห้ง ฯลฯ
  เพื่อนำไปมอบให้แก่เด็กนักเรียนโรงเรียนวัดขนงพระเหนือ จังหวัดนครราชสีมา
  โดยในส่วนของมูลนิธิสิ่งแวดล้อมฯ ได้บริจาคทุนการศึกษาจำนวน 20 ทุนๆ ละ 1,500 บาท
  และทุนอาหารกลางวัน จำนวน 20,000 บาท รวมเป็นเงินทั้งสิ้นจำนวน 50,000 บาท

  สนับสนุนโครงการพิพิธภัณฑ์วิทยาศาสตร์ผ่านมูลนิธิสิ่งแวดล้อมฯ
  ได้นำเด็กนักเรียนชั้นประถมศึกษาปีที่ 4 จากโรงเรียนวัดหลักสี่ กรุงเทพมหานคร จำนวน 150
  คน เข้าทัศนศึกษา ซึ่งพ่อ-แม่ส่วนใหญ่ประกอบอาชีพค้าขาย รายได้น้อย
  ประกอบกับทางโรงเรียนได้รับการจัดสรรงบประมาณเป็นจำนวนน้อย
  ทำให้ไม่สามารถนำเด็กไปทัศนศึกษาได้ โดยได้เข้าไปชมในส่วนพิพิธภัณฑ์วิทยาศาสตร์
  และพิพิธภัณฑ์ธรรมชาติวิทยา
  สำหรับวัตถุประสงค์ของโครงการนี้เพื่อให้เยาวชนเกิดความเข้าใจและรักในวิทยาศาสตร์ เด็กๆ
  สามารถเรียนรู้และทำความเข้าใจด้วยการสัมผัส ทดลอง ร่วมแสดง
  และโต้ตอบกับชิ้นงานแสดงต่างๆ และเข้าชมการจัดนิทรรศการต่างๆ อาทิเช่น การกำเนิดโลก
  การกำเนิดสิ่งมีชีวิต วิวัฒนาการของสิ่งมีชีวิต ความหลากหลายทางชีวภาพ ซึ่งมูลนิธิสิ่งแวดล้อมฯ
  คาดว่าโครงการนี้จะสามารถจุดประกายความคิดให้แก่เยาวชนต่อไปได้ในอนาคต

  สนับสนุนโครงการทีพีไอโพลีนส่งเสริมคุณค่าเยาวชนไทย รณรงค์ต้านภัยยาเสพติด ประจำปี 2549
  ผ่านมูลนิธิสิ่งแวดล้อมฯ จัดขึ้นเมื่อวันที่ 26 ธันวาคม 2549
  โดยนำเด็กนักเรียนโรงเรียนวัดสุทธิวราราม ชั้นมัธยมศึกษาปีที่ 1 จำนวน 300
  คนเข้าร่วมโครงการ สำหรับวัตถุประสงค์ของการจัดโครงการ เพื่อเสริมสร้างความรู้
  ความเข้าใจและพัฒนาความคิดของเยาวชนให้เห็นถึงโทษและพิษภัยของยาเสพติด
  เนื่องจากปัญหายาเสพติดเป็น “ภัยคุกคามต่อสังคมไทย” ซึ่งนับวันจะทวีความรุนแรงมากขึ้น
  และส่งผลกระทบอย่างกว้างขวางทั้งต่อตัวบุคคลและสังคมโดยรวม
  โดยเฉพาะผลกระทบต่อพัฒนาการทางร่างกายและจิตประสาท ทั้งนี้ทางมูลนิธิสิ่งแวดล้อมฯ
  ได้รับเกียรติจากอาจารย์วาทินี รักจำปีแก้ว มาเป็นวิทยากรให้ความรู้แก่เยาวชน
  นอกจากนี้ยังจัดให้มีการประกวดการแสดงความคิดเห็นเกี่ยวกับโทษภัยของยาเสพติด
  และมอบทุนการศึกษาจำนวน 6,000 บาท แก่ผู้ชนะการประกวดจำนวน 6 คน
  โดยคาดว่าเยาวชนจะมีความรู้ ความเข้าใจเกี่ยวกับยาเสพติดมากขึ้น
  และสามารถนำความรู้เรื่องการนั่งสมาธิที่ได้รับการอบรมไปปรับใช้ในชีวิตประจำวันและให้คำแนะนำแก่เพื่อน
  ๆ หรือบุคคลใกล้ชิดให้ห่างไกลจากยาเสพติดได้ต่อไป

  กิจกรรมที่มูลนิธิสิ่งแวดล้อมฯได้ดำเนินการมาอย่างต่อเนื่องนั้น
  ทางมูลนิธิสิ่งแวดล้อมฯมีความตั้งใจและมุ่งมั่นที่จะสร้างสรรประโยชน์ให้เกิดแก่เยาวชนและสังคม
  โดยสิ่งที่คาดหวังคือการสร้างสรรค์ให้เยาวชนรุ่นหลังมีสามัญสำนึกที่ดี เป็นบุคลากรที่มีคุณภาพต่อไป
  เพื่อเป็นกลไกสำคัญในการพัฒนาธุรกิจอุตสาหกรรมภายใต้กรอบการอนุรักษ์ต่อไป

  13.3.5 ทีพีไอ โพลีนกับกิจกรรมด้านกีฬา

  สนับสนุนสมาคมยกน้ำหนักสมัครเล่นแห่งประเทศไทย เป็นจำนวนเงิน 3,000,000บาท
  เพื่อสนับสนุนโครงการโอลิมปิคเกมส์ ปี พ.ศ. 2551 ณ กรุงปักกิ่ง
  ประเทศสาธารณรัฐประชาชนจีน และโครงการเอเซี่ยนเกมส์ พ.ศ. 2549 ณ กรุงโดฮา
  ประเทศกาตาร์
  ทั้งนี้ด้วยการสนับสนุนด้านการเงินของบริษัทฯที่ให้แก่สมาคมยกน้ำหนักตลอดปีทำให้สมาคมดังกล่าวมีทุนที่จะฝึกและบ่มเพาะความแข็งแรงและความสามารถทำให้ในการแข่งขันเอเซี่ยนเกมส์
  พ.ศ. 2549
  ครั้งที่ผ่านมานักกีฬาดังกล่าวสามารถนำชื่อเสียงมาสู่ประเทศไทยโดยได้รับเหรียญทอง 1 เหรียญ
  (ประเภทหญิงรุ่น 63 ก.ก.) เหรียญเงิน 3 เหรียญ (ประเภทหญิง 48, 53 และ 58 ก.ก.)
  และเหรียญทองแดง 2 เหรียญ (ประเภทหญิง 48 และ 75 ก.ก.)
  ซึ่งนับเป็นความภาคภูมิใจที่บริษัทฯได้มีส่วนร่วมในการสนับสนุนนักกีฬาให้ประสบความสำเร็จและนำชื่อเสียงมาสู่ประเทศไทย

  สนับสนุนชมรมเรือพาย จังหวัดสงขลา ในการจัด “การแข่งขันกีฬาเรือพายต้านยาเสพติด ครั้งที่
  3 ในวันที่ 17-18 กรกฎาคม 2549 เป็นจำนวนเงิน 300,000 บาท

  สนับสนุนการแข่งขันมวยสากลชิงแชมป์โลก รายการ “ศึกเพชรยินดียอดมวยโลก WBC” จำนวน
  50,000 บาท โดยมอบเงินให้แก่ พลตรีเมธี ธรรมรัวสี นายกเทศมนตรีเมืองสระบุรี
  ประธานอำนวยการจัดการแข่งขัน

  13.3.6 ทีพีไอ โพลีนกับความปลอดภัยและสิ่งแวดล้อม

  บริษัทฯดำเนินธุรกิจเพื่อการเติบโตอย่างยั่งยืน
  โดยตระหนักถึงความปลอดภัยของพนักงานรวมถึงการดูแลรักษาสิ่งแวดล้อมควบคู่ไปกับการดำเนินธุรกิจอย่างต่อเนื่อง

  สุขภาพและอาชีวอนามัยในการทำงานของพนักงาน
  ถือเป็นปัจจัยสำคัญต่อประสิทธิภาพการทำงานของพนักงาน
  บริษัทฯจึงได้นำเอาระบบการจัดการอาชีวอนามัยและความปลอดภัยมาใช้ในพื้นที่การปฏิบัติงาน
  โดยมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง
  โดยในโรงงานผลิตในทุกธุรกิจหลักของบริษัทฯ
  จะมีการจัดหาอุปกรณ์ป้องกันอันตรายส่วนบุคคลที่เพียงพอและเหมาะสมกับลักษณะการปฏิบัติงานทุกประเภทเช่นหน้ากากกรองฝุ่น(Mask)
  ที่ครอบหู (Earmuff) แว่นครอบตานิรภัย (Goggles) เป็นต้น

  ทั้งนี้ได้มีการประเมินความเสี่ยงจากการทำงานด้านต่างๆ
  รวมทั้งการเฝ้าระวังโรคจากการทำงานโดยจัดให้มีการตรวจสุขภาพประจำปีและการตรวจสุขภาพภายใต้ความเสี่ยง
  เช่น การทำงานในที่อับอากาศหรือการสัมผัสสารเคมีโดยการจับต้องหรือสูดดมเป็นประจำ
  ในส่วนของหน่วยผลิตคอนกรีตผสมเสร็จได้มีการจัดหาเครื่องดื่มประเภทนมให้พนักงานบริโภค
  เพื่อเป็นการลดสารวัตถุหนักในร่างกายของพนักงานที่ปฏิบัติหน้าที่ในภาวะแวดล้อมเสี่ยง
  นอกจากนี้ยังสร้างจิตสำนึกในเรื่องความปลอดภัยในการทำงาน
  การเตรียมความพร้อมและตอบสนองเหตุฉุกเฉินโดยมีการจัดสภาพแวดล้อมในการทำงานที่ปลอดภัย
  มีมาตรฐานในการปฏิบัติงานและเป็นไปตามข้อกำหนดของกฎหมาย
  รวมทั้งจัดให้มีการปลูกต้นไม้ในบริเวณและโดยรอบโรงงานเพื่อให้มีทัศนียภาพที่ดี

  ในด้านการดูแลรักษาสภาพแวดล้อมที่ดี
  บริษัทฯได้มีการลงทุนเพิ่มเติมในการควบคุมและป้องกันมลภาวะจากกระบวนการผลิตในทุกธุรกิจหลัก
  โดยโรงงานปูนซีเมนต์ได้มีการติดตั้งเครื่องควบคุมที่มีเทคโนโลยีที่ทันสมัยมาใช้ในการปรับปรุงประสิทธิภาพเครื่องดักจับฝุ่นแบบไฟฟ้าสถิตย์
  (Electrostatic Precipitator) โดยการใช้เทคโนโลยีจาก General Electric
  ประเทศสหรัฐอเมริกา
  มีการติดตั้งชุดดักฝุ่นเพิ่มและการติดตั้งเครื่องตรวจวัดปริมาณฝุ่นและก๊าซที่ปล่อยออกจากปล่องแบบต่อเนื่อง
  (Central Emission Monitoring - CEMs) เพื่อให้การควบคุมให้มีประสิทธิผลมากขึ้น
  ด้านโรงงานเม็ดพลาสติกได้มีการบริหารจัดการสิ่งแวดล้อมโดยการใช้เชื้อเพลิงได้แก่
  น้ำมันเตาที่มีปริมาณซัลเฟอร์ต่ำซึ่งเป็นการลดปริมาณมลพิษจากแหล่งกำเนิดอย่างมีนัยสำคัญ
  นอกจากนี้กระบวนการผลิตของโรงงานเป็นแบบระบบปิด (Closed system)
  ที่ไม่ซับซ้อนจึงมีของเสียหรือมลพิษจากกระบวนการผลิตน้อยมาก

  ด้วยแนวทางการดำเนินธุรกิจที่มุ่งเน้นมาตรฐานด้านคุณภาพของสินค้าและบริการ
  ตลอดจนการให้ความสำคัญกับสิ่งแวดล้อม
  ทำให้โรงงานปูนซีเมนต์ของบริษัทฯได้รับรางวัลสถานประกอบการดีเด่นด้านความปลอดภัยอาชีวอนามัยและสภาพแวดล้อม
  ในการทำงานระดับจังหวัดและระดับประเทศ
  ทั้งยังได้รับรางวัลสถานประกอบการที่ไม่มีการประสบอุบัติเหตุถึงขั้นหยุดงาน 3,084,378 ชั่วโมง
  จากกระทรวงแรงงานและสวัสดิการสังคมซึ่งนับเป็นความสำเร็จที่สำคัญ
  โดยบริษัทยังได้ดำเนินการอย่างต่อเนื่องจนได้รับการรับรองมาตรฐานระบบการจัดการสิ่งแวดล้อม
  ISO 14001 และระบบการจัดการอาชีวอนามัยและความปลอดภัย มอก.18001 และ OHSAS
  18001 ในทุกธุรกิจหลักของบริษัทฯซึ่งประกอบด้วยโรงงานปูนซีเมนต์ โรงงานเม็ดพลาสติก
  และหน่วยผลิตคอนกรีตผสมเสร็จ

  นอกจากนี้ บริษัทฯได้ดำเนินธุรกิจรับกำจัดกากอุตสาหกรรมจากโรงงานต่างๆภายในประเทศ
  ภายใต้ใบอนุญาตประกอบกิจการโรงงานปรับคุณภาพของเสียรวม
  ซึ่งนอกจากจะช่วยกำจัดกากอุตสาหกรรมแล้ว
  ยังช่วยลดการใช้พลังงานซึ่งมีผลให้การใช้ทรัพยากรธรรมชาติลดลง
  ซึ่งเป็นผลให้เพิ่มมูลค่าและลดผลกระทบต่อสิ่งแวดล้อม

  ทั้งนี้บริษัทฯถือเป็นนโยบายในการให้ความสำคัญต่อการดำเนินงานที่ถูกหลักเกณฑ์
  ด้านความปลอดภัย สุขอนามัย และสิ่งแวดล้อมเพื่อการเจริญเติบโตที่ยั่งยืนตลอดไป